Samarbeidsavtale mellom

(samarbeidspartner)

Adresse

Org.nr. ...

og

Universitetet i Sørøst-Norge (USN)

Postboks 235, 3603 Kongsberg

Org.nr. 911 770 709

Fakultet/driftsenhet

Dekan/prosjekteier

om nærings-ph.d. for

(kandidat)

i ph.d.-programmet (navn)

# Mål og hensikt med samarbeidet

Navn («Bedriften») og Universitetet i Sørøst-Norge (USN) vil samarbeide om en nærings-ph.d. innen fagområdet navn med sammenlagt tre/fire års forskningstid. Forskningsrådet har gitt beløp finansiell støtte i henhold til Forskningsrådets regler for nærings-ph.d.

Ph.d.-kandidaten Navn («Kandidaten») skal i løpet av perioden fullføre sin ph.d.-utdanning i program («ph.d.-Programmet») ved USN og forsvare sin avhandling ved offentlig disputas.

Intensjonen med denne avtalen gjenspeiles i prosjektbeskrivelsen.

# Utgangspunktet for samarbeidet

* 1. Kandidaten skal være ansatt i Bedriften som dermed har fullt arbeidsgiveransvar, og også økonomiske ansvar for gjennomføring av doktorgradsperioden. Problemstillingen som Kandidaten skal arbeide med i sin forskning, har klar relevans for Bedriften.   
     Avhandlingens planlagte arbeidstittel er:

Tittel

* 1. Kandidaten vil ta en ordinær ph.d.-grad innenfor overstående ph.d.-programmet ved USN. Forskrift for graden philosophiae doctor (ph.d.) ved Universitetet i Sørøst-Norge fastsatt av styret ved USN 14.12.2017, vil gjelde fullt ut for Kandidaten.

# Ph.d.-utdanning i anvendte mikro- og nanosystemer

* 1. Kandidaten tas opp på ph.d-programmet i på vanlige vilkår og etter vanlig søknadsprosedyre. Kandidaten oppfyller universitetets opptakskrav og er kvalifisert til å gjennomføre ph.d.-utdanningen.
  2. Forskningsfeltet slik det er beskrevet i prosjektbeskrivelsen må ligge innenfor ph.d.-programmets fagområde.
  3. Det må foreligge finansiering for hele doktorgradsperioden.
  4. Ph.d.-utdanningen må gjennomføres i samsvar med prosjekt- og publiseringsplan og i henhold til universitetets regler for oppfølging, herunder obligatoriske seminarer og rapportering.

# Varighet

* 1. Kandidaten vil være ansatt i 100% stilling hos Bedriften i hele prosjektperioden på 4 år. Kandidaten vil bruke 75 % av stillingen i prosjektet (forskningstid). De resterende 25 % vil brukes til arbeid hos Bedriften og er ikke en del av denne avtalen. Det inngår ikke pliktarbeid ved USN.
  2. Doktorgradsperioden ved USN fastsettes i opptaksvedtaket og i avtale med Kandidaten. Doktorgradsperioden gjelder fra dato til dato. (I henhold til vedtak om opptak).
  3. Det skal være samsvar mellom doktorgradsperiode og tilsettingsperiode /finansieringsperiode.

# Økonomi

* 1. Bedriften søker Forskningsrådet om nærings-ph.d. med følgende busjett for prosjektperioden (alle beløp i tusen kroner):

|  |  |  |  |  |  |  |
| --- | --- | --- | --- | --- | --- | --- |
| **Kostnadsplan** | 20\_\_ | 20\_\_ | 20\_\_ | 20\_\_ | 20\_\_ | Sum |
| Personal- og indirekte kostnader |  |  |  |  |  |  |
| Innkjøp av FoU-tjenester |  |  |  |  |  |  |
| Utstyr |  |  |  |  |  |  |
| Andre driftskostnader |  |  |  |  |  |  |
| Sum kostnader |  |  |  |  |  |  |

|  |  |  |  |  |  |  |
| --- | --- | --- | --- | --- | --- | --- |
| **Finansieringsplan** | 20\_\_ | 20\_\_ | 20\_\_ | 20\_\_ | 20\_\_ | Sum |
| Bedriften |  |  |  |  |  |  |
| USN |  |  |  |  |  |  |
| Forskningsrådet |  |  |  |  |  |  |
| Finansiering |  |  |  |  |  |  |

* 1. Bedriften dekker lønn og sosiale kostnader til Kandidaten, reise- og oppholdsutgifter ved faglige reiser, eventuelle utenlandsopphold, seminarutgifter, litteratur og utstyr. I tillegg dekker Bedriften lønn og driftsutgifter til egen mentor (prosjektleder) og andre utgifter i forbindelse med doktorgradsarbeidet ved egen bedrift.
  2. Bedriften er ansvarlig for finansieringen med tilskudd fra Forskningsrådet.
  3. Bedriften dekker USNs utgifter i forbindelse med veiledning og doktorgradsprosjektet med til sammen kr: fyll ut

|  |  |  |  |  |  |  |
| --- | --- | --- | --- | --- | --- | --- |
| **USNs utgifter** | 20\_\_ | 20\_\_ | 20\_\_ | 20\_\_ | 20\_\_ | Sum |
| Generell infrastruktur |  |  |  |  |  |  |
| Veiledning |  |  |  |  |  |  |
| Annet \* |  |  |  |  |  |  |
| Sum |  |  |  |  |  |  |

\*)

\* annet: evt. bruk av USN lab, trykking av avhandling, kurs, dsputas, midtveisevaluering mm.

USN fakturerer Bedriften to ganger per år med forfall 01. april og 01. oktober. Bedriftens fakturaadresse er:   
Fyll ut

# Dersom Bedriften ikke betaler til avtalt tid, eller etter tilsendte purringer, kan USN sende skriftlig varsel til oppdragsgiver om at avtalen vil bli hevet dersom oppgjør ikke er skjedd innen tretti kalenderdager etter at varselet er mottatt.

# Ph.d.-kandidatens opphold ved Bedriften og USN

* 1. Kandidaten skal oppholde seg minst ett år ved USN og to år ved Bedriften. Tiden skal fordeles etter det som ansees som mest hensiktsmessig for prosjektet.
  2. Det skal settes opp en plan for opphold ved Bedriften og USN som skal legges ved søknaden om opptak på programmet. Planen skal godkjennes av programutvalget som en del av opptaksvedtaket. Dersom det i løpet av doktorgradsperioden oppstår et ønske om å endre denne planen skal det søkes til programutvalget om dette.

# Veiledning

* 1. Ph.d.-kandidaten skal ha minst ha en veileder fra USN og minst en veileder tilknyttet Bedriften. I medhold av universitetets ph.d.-forskrift skal alle veilederne ha doktorgrad eller tilsvarende. Hovedveileder skal normalt være tilsatt ved USN.

Som veiledere foreslås:

|  |  |  |
| --- | --- | --- |
| Veiledere | Navn | Stilling/tittel |
| Hovedveileder ved USN |  |  |
| Medveileder ved Bedriften |  |  |
| Evt. medveileder |  |  |

* 1. Veilederne oppnevnes av programutvalget i opptaksvedtaket.

# Datahåndtering

* 1. Forskningsprosjekter ved USN, som genererer eller bruker data, skal utstyres med en egen [datahåndteringsplan](http://bibliotek.usn.no/datahandteringsplaner/category31730.html). Denne skal foreligge så tidlig som mulig i prosessen og senest innen seks måneder etter oppstart, men er åpen for revidering igjennom hele prosjektperioden.
  2. Forskningsdata som ligger til grunn for de resultater og konklusjoner som legges fram i doktorgradsavhandlingen skal lagres på en forsvarlig måte, og i henhold til [USNs retningslinjer for håndtering av forskningsdata](http://bibliotek.usn.no/usns-retningslinjer-for-handtering-av-forskningsdata/category32812.html).

Her skal det settes ett kryss:

* Alle primærdata skal lagres i Samarbeidspartners systemer. USNs retningslinjer for lagring av forskningsdata er gjeldende med hensyn til hvilke data som skal lagres. Forskningsdataene må på forespørsel kunne gjøres tilgjengelige for USN
* Alle primærdata skal lagres hos USN
  1. Dersom prosjektet innebærer innhenting av personopplysninger, må disse håndteres i henhold til [USNs retningslinjer for behandling av personopplysninger](https://min.usn.no/getfile.php/13547769-1546934679/usn.no/om_USN/Regelverk/Retningslinjer%20for%20behandling%20av%20personopplysninger%20i%20student-%20og%20forskerprosjekter%20ved%20USN.pdf).

Skal prosjektet håndtere personopplysninger?

* Ja
* Nei

Hvis ja, vil institusjon(er) være databehandlingsansvarlig(e).

# Fortrolighet

* 1. Partene plikter å bevare taushet om fortrolige opplysninger som er mottatt fra andre parter. Denne bestemmelsen vil være bindende for en periode på fem (5) år etter oppsigelse av denne avtalen.
  2. Denne bestemmelsen er ikke til hinder for utlevering av fortrolige opplysninger til Forskningsrådet i henhold til rapporteringskrav etter kontrakten, samt til myndigheter og/eller domstoler i henhold til gjeldende lovgivning.

# Immaterielle rettigheter

* 1. Dersom kandidaten er eneforfatter av ph.d.-avhandlingen har vedkommende alene opphavsretten til verket.
  2. Dersom ph.d.-avhandlingen består av en artikkelsamling vil kandidaten alene ha opphavsretten til de deler som er resultatet av vedkommendes selvstendig skapende innsats.
  3. Artikler skrevet av flere uten at det er mulig å skille de enkeltes bidrag ut som eget verk, vil være fellesverk. For slike artikler har forfatterne i fellesskap opphavsrett.
  4. Alle faglitterære verk som er resultat av doktorgradsarbeidet kan vederlagsfritt benyttes av USN undervisnings- og forskningsvirksomhet.
  5. Alle resultater, metoder, dokumenter, prosesser, dataprogrammer, prototyper eller andre produkter som utarbeides eller utvikles i forbindelse med doktorgradsarbeidet, heretter kalt Resultater, blir Bedriften sin eiendom dersom annet ikke er avtalt. Resultatene kan vederlagsfritt benyttes av USN i undervisnings- og forskningsvirksomhet.
  6. Kandidaten har meldeplikt til Bedriften og USN om patenterbare oppfinnelser som eventuelt fremkommer i forbindelse med doktorgradsarbeidet. Er oppfinnelsen frembragt på grunnlag av faglig bistand fra veilederne, må partene definere andel i den patenterbare oppfinnelsen. Det skal i så tilfelle inngås en avtale mellom Bedriften og USN om utnyttelsen av oppfinnelsen.

# Publisering

* 1. Det skal ikke foreligge restriksjoner på offentliggjøring og publisering av doktorgradsavhandlingen. Det kan ikke avtales eller fastsettes varige begrensninger i retten til å offentliggjøre resultater utover det som følger av lov eller i medhold av lov. En slik eventuell utsettelse av datoen for offentliggjøring/publisering skal framgå av avtale som skal utarbeides og vedlegges søknad om opptak. En eventuell avtalt utsettelse av tidspunktet for offentliggjøring/publisering skal normalt ikke være av lengre varighet enn 4 måneder.
  2. Bedriften skal forelegges alt arbeid før det skal publiseres til godkjenning og gjennomgang minst 6 uker før publisering. Bedriften skal gjennomgå arbeidet og gi et endelig svar innen 10 arbeidsdager. Etter 10 arbeidsdager uten svar er arbeidet automatisk godkjent for publisering. Bedriften kan kreve utsettelse av datoen for offentliggjøring/publisering med en maksimal varighet på 3 måneder.
  3. Kandidaten skal også føre opp USN og fakultet/institutt som adresse for alle publikasjoner og andre arbeider som inngår i doktorgradsarbeidet. Alle slike publikasjoner skal fortløpende registreres i Cristin (system for forskningspublikasjon).
  4. Både USN og Bedriften skal gå inn for at begge institusjoner nevnes i presseoppslag som omhandler Kandidatens arbeid.

# Alminnelige bestemmelser

* 1. Nærværende avtale er underlagt norske lover og forskrifter, herunder:
* Lov om universitet og høyskoler
* Forskrift for graden philosophiae doctor (ph.d.) ved Universitetet i Sørøst-Norge
* Lov om arbeidstakeroppfinnelser
* Lov om arbeidsmiljø
  1. Eventuell tvist om forståelsen av innholdet i denne avtalen skal først søkes løst ved forhandlinger mellom partene.
  2. Dersom kandidaten skulle avslutte stipendiatperioden før arbeidet er ferdig kan denne avtalen sies opp av hver av partene. Det samme gjelder dersom det skulle oppstå andre uforutsette situasjoner som ikke er omtalt i denne avtalen.

# Signatur

Underskrifter:

For **Kandidaten**

\_\_\_\_\_\_\_\_\_\_\_ \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

Dato Sted Navn, evt. tittel

For **Bedriften**

\_\_\_\_\_\_\_\_\_\_\_ \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

Dato Sted Navn, evt. tittel

For **USN**

\_\_\_\_\_\_\_\_\_\_\_ \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

Dato Sted Navn, evt. tittel

Avtalen undertegnes i tre eksemplarer, ett til hver part.  
\*\*\*\*\*